שכר של תבואה ושל דבש, נוהגין בו התר לשתתו אפלו בבית שמוכרין אותו העובדי כוכבים, ואין בו משום בשולי עובד כוכבים, דהתבואה בטלה במים, רק שצריכין לחקור אם אין מעמידין אותן בשמרי יין. ובמקום שישראלים מזלזלין ומקלין ביין של עובד כוכבים, יש לבעל נפש להחמיר על עצמו גם בשכר. ובענין שתית קפה - בלי חלב, דעם חלב ודאי אסור וכן שוקולדה ותה אצל עובד כוכבים, שומר נפשו ירחק את עצמו - פת"ש סימן קי"ד בשם חכמ"א ויש מתירין לשתות דרך ארעי. אבל דרך קביעות אסור - קי"ד